আগামী নির্বাচনেও মানুষ নৌকায় ভোট দেবে | শেষ পাতা | Jugantor
রবিবার, ৩০ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুরঞ্জনা (১২ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
সুন্দরবনের কালবপীর আরবানিয়া খালে র‌্যাবের সঙ্গে জলদস্যুদের গুলি বিনিময় চলছে
হোম
শেষ পাতা
যুগান্তর রিপোর্ট    |
প্রকাশ : ১২ জুন, ২০১৭ ০০:০০:০০ | অাপডেট: ১২ জুন, ২০১৭ ০৩:৩০:২১
প্রিন্টঅঅ-অ+
কারামুক্তি দিবসে শেখ হাসিনা
আগামী নির্বাচনেও মানুষ নৌকায় ভোট দেবে
বন্দি অবস্থায় অসুস্থ হলে আমাকে ডাক্তারও দেখায়নি
কারামুক্তি দিবস উপলক্ষে রোববার গণভবনে প্রধানমন্ত্রী শেখ হাসিনাকে ফুল দিয়ে শুভেচ্ছা জানান আওয়ামী লীগ নেতারা -যুগান্তর
আগামী নির্বাচনে আবারও নৌকার বিজয়ে আশাবাদী প্রধানমন্ত্রী ও আওয়ামী লীগ সভাপতি শেখ হাসিনা। তিনি বলেন, আমি বিশ্বাস করি, বাংলাদেশের মানুষ আজ যে উন্নয়নের সুফল পাচ্ছে নিশ্চয়ই তার ধারাবাহিকতা বজায় রেখে তারা নৌকা মার্কায় ভোট দিয়ে আওয়ামী লীগকে বিজয়ী করবে। এক-এগারোর সময় কারাবন্দি অবস্থায় অসুস্থ হলে তৎকালীন সরকার তাকে ডাক্তারও দেখায়নি বলে উল্লেখ করেন তিনি।
এক-এগারোর তত্ত্বাবধায়ক সরকার আমলে কারাবন্দি অবস্থা থেকে প্রধানমন্ত্রী শেখ হাসিনার মুক্তির দিনটি স্মরণে আওয়ামী লীগের নেতাকর্মীরা রোববার তাকে শুভেচ্ছা জানাতে গেলে এসব কথা বলেন তিনি। কারামুক্তি দিবস উপলক্ষে গণভবনে আওয়ামী লীগ ও সহযোগী সংগঠনের নেতাকর্মীরা বঙ্গবন্ধুকন্যা, আওয়ামী লীগ সভাপতি শেখ হাসিনাকে শুভেচ্ছা জানান।
আওয়ামী লীগ সরকার আমলে উন্নয়নের কথা তুলে ধরে প্রধানমন্ত্রী বলেন, আওয়ামী লীগ ক্ষমতায় থাকলে বাংলাদেশের মানুষের আর্থসামাজিক উন্নতি হয়- আজকে এটা প্রমাণিত। তিনি বলেন, যে বাংলাদেশকে বিএনপি ৫ বার দুর্নীতিতে চ্যাম্পিয়ন করেছিল, বাংলাদেশের পরিচয় ছিল দুর্নীতিবাজ একটা দেশ, আজ সেই বাংলাদেশ উন্নয়নের রোল মডেল। কারণ আওয়ামী লীগ ক্ষমতায় আছে। শেখ হাসিনা বলেন, বাংলাদেশের মানুষ আওয়ামী লীগকে ভোট দিয়ে উন্নয়ন পাচ্ছে- সেটা প্রত্যেক মানুষ উপলব্ধি করে। একটা সরকারের ধারাবাহিকতা যে একান্তভাবে প্রয়োজন সেটাও আজ প্রমাণিত। আমাদের দুর্ভাগ্য, আসলে একটা সরকার যদি ধারাবাহিকভাবে না চলে তাহলে উন্নয়নটা দেখা যায় না। তিনি বলেন, আওয়ামী লীগ সরকার উন্নয়নের ধারাবাহিকতা বজায় রেখে ২০২১ সালের মধ্যে বাংলাদেশ মধ্যম আয়ের দেশ এবং ২০৪১ সালের মধ্যে বাংলাদেশকে একটা উন্নত সমৃদ্ধ দেশ হিসেবে গড়ে তুলবে।
স্বার্থ বিকিয়ে ক্ষমতায় যাওয়ার রাজনীতি করেন না জানিয়ে বঙ্গবন্ধুকন্যা বলেন, আমরা ২০০১ সালে ক্ষমতায় আসতে পারলাম না। তার কারণ আমি দেশের স্বার্থ বিক্রি করতে চাইনি। বাংলাদেশের গ্যাস বিক্রি করে তার বিনিময়ে ক্ষমতায় থাকতে হবে- এই রাজনীতি বঙ্গবন্ধু শেখ মুজিবের মেয়ে করে না।
জিয়াউর রহমানের হাতে গড়া বিএনপিকে ‘লুটেরা পার্টি’ হিসেবে মন্তব্য করে শেখ হাসিনা বলেন, ক্ষমতার ওপর থেকে যে দল সৃষ্টি হয় তারা জনগণকে কিছুই দিতে পারে না। আওয়ামী লীগ সভাপতি বিগত সময়ে বিএনপি-জামায়াতের সরকারবিরোধী আন্দোলনের কথা তুলে ধরে বলেন, জ্যান্ত মানুষ পুড়িয়ে খালেদা জিয়া ক্ষমতায় যেতে চেয়েছিলেন। নির্বাচন ঠেকাতে পারেননি, তারপর তার এ অবস্থা। বাংলাদেশের মানুষ সাড়া দেয়নি। উল্টো মানুষের ধাওয়া খেয়ে অফিস থেকে কোর্টে গিয়ে বাসায় ফিরে গিয়েছিলেন।
ঘাত-প্রতিঘাতের মধ্যে দিয়ে আওয়ামী লীগ এগিয়ে যাচ্ছে মন্তব্য করে জাতির পিতার মেয়ে বলেন, পাকিস্তান আমল থেকে আওয়ামী লীগের ওপর নির্যাতন। আওয়ামী লীগ মানুষের অধিকারের কথা বলত, বঞ্চনার কথা বলত। এক-এগারোর সরকারের কারাভোগের কথা উল্লেখ করে শেখ হাসিনা বলেন, পরিত্যক্ত ঘোষণা করা একটি বাড়ি, সেখানে আমাকে রাখা হয়েছিল ১১টি মাস। দোতলার নিচে পর্যন্ত নামতে দিত না। এমনকি অসুস্থ হলে ডাক্তারও দেখায়নি। কিন্তু আমি কখনও মনের জোর হারাইনি।
প্রধানমন্ত্রী বলেন, ছেলের বউয়ের অপারেশন এবং মেয়ে অন্তঃসত্ত্বা থাকায় সে সময় আমি দেশের বাইরে গিয়েছিলাম। কিন্তু আমাকে বলা হয়েছিল দেশে আসলে মামলা দেবে, ওয়ারেন্ট ইস্যু করবে। আমাকে দেশে আসতে দেবে না। এই খেলাই তারা খেলতে চেয়েছিল। সবাই মামলার ভয়ে পালায়। কিন্তু আমি দেশে আসি মামলা মোকাবেলা করার জন্য। নির্দেশ ছিল কেউ যেন বিমানবন্দরে না যায় এবং তারা সংখ্যা বেঁধে দিয়েছিল। ১০-২০ জন, তার বেশি যেতে পারবে না। কিন্তু নেতাকর্মীরা বাধা উপেক্ষা করে কৌশলে বিমানবন্দরে হাজির হয়। এ ধরনের ঘাত-প্রতিঘাতের মধ্য দিয়ে আওয়ামী লীগ এগিয়ে যাচ্ছে।
বঙ্গবন্ধুর অবদানের কথা তুলে ধরে প্রধানমন্ত্রী বলেন, বঙ্গবন্ধু বেঁচে থাকলে স্বাধীনতার ১০ বছরের মধ্যে বাংলাদেশ দক্ষিণ এশিয়ায় উন্নত সমৃদ্ধ দেশ ?হিসেবে গড়ে উঠতো। তিনি আরও বলেন, খুনি মোস্তাক, জিয়াদের চক্রান্তে জাতির পিতাকে হত্যা করা হয়। নিজের কারামুক্তির দিন আওয়ামী লীগ ও সহযোগী সংগঠনের নেতাকর্মীদের পাশাপাশি বিশ্ববিদ্যালয়ের ছাত্র-শিক্ষকসহ বিভিন্ন শ্রেণী-পেশার মানুষের তত্ত্বাবধায়ক সরকারবিরোধী আন্দোলনের কথা স্মরণ করে তাদের প্রশংসা করেন প্রধানমন্ত্রী।
তৃণমূলের প্রশংসা করে দলটির সভাপতি বলেন, আমরা চেহারা দেখেছি। ভেতরে থাকলে এক চেহারা, বাইরে থাকলে আরেক। আওয়ামী লীগ তৃণমূলের নেতারা কখনও সিদ্ধান্তে ভুল করে না। নেতাকর্মীদের নির্দেশনা দিয়ে তিনি বলেন, আওয়ামী লীগের নেতাকর্মীরা বঙ্গবন্ধুর আদর্শ নিয়ে চলবে। দেশের মানুষকে কতটুকু দিতে পারলাম, মানুষের জন্য কতটুকু করতে পারলাম- সেটাই হবে তাদের ব্রত। রাজনীতিকদের জীবনে সবচেয়ে বড় সম্পদ সততা, নিষ্ঠা, একাগ্রতা এবং যে কোনো ত্যাগ স্বীকারের জন্য প্রস্তুত থাকা।
অনুষ্ঠানের শুরুতেই নেতাকর্মীরা প্রধানমন্ত্রীকে ফুলেল শুভেচ্ছায় অভিনন্দন জানান। এ সময় সাধারণ সম্পাদক ওবায়দুল কাদেরসহ আওয়ামী লীগ ও এর সহযোগী সংগঠনের নেতাকর্মীরা উপস্থিত ছিলেন।
শেখ হাসিনা দীর্ঘ ১১ মাস কারাভোগের পর ২০০৮ সালের ১১ জুন জাতীয় সংসদ ভবন এলাকার বিশেষ কারাগার থেকে মুক্তি পেয়েছিলেন।
শেখ হাসিনার মুক্তিতে গণতন্ত্র মুক্তি পেয়েছে : এদিন জাতীয় সংসদ অধিবেশনে অনির্ধারিত আলোচনায় অংশ নিয়ে ক্ষমতাসীন দলের সংসদ সদস্যরা বলেন, বিগত তত্ত্বাবধায়ক সরকারের আমলে কারারুদ্ধ থাকার সময় আওয়ামী লীগ সভাপতি ও প্রধানমন্ত্রী শেখ হাসিনাকে হত্যার চক্রান্ত হয়েছিল। কিন্তু জনগণের অপ্রতিরোধ্য আন্দোলনের মুখে সেই চক্রান্ত ব্যর্থ হয়েছে। তত্ত্বাবধায়ক সরকার শেখ হাসিনাকে মুক্তি দিতে বাধ্য হয়। তার মুক্তির মধ্য দিয়ে গণতন্ত্র, উন্নয়ন ও সমৃদ্ধি মুক্তি পেয়েছে।
স্পিকার ড. শিরীন শারমিন চৌধুরীর সভাপতিত্বে সংসদ অধিবেশনে শেখ হাসিনার কারামুক্তি দিবস উপলক্ষে পয়েন্ট অব অর্ডারে এ আলোচনার সূত্রপাত করেন ডাক ও টেলিযোগাযোগ প্রতিমন্ত্রী তারানা হালিম। তিনি বলেন, শেখ হাসিনার মুক্তির মধ্য দিয়ে দেশের গণতন্ত্র মুক্তি পেয়েছে। দেশে গণতন্ত্রের বিকাশ ঘটছে। এখন উন্নয়ন ও অগ্রগতির পথে দেশ চলছে। এ সময় ব্রিটিশ পার্লামেন্টে বিজয়ী তিন বাঙালি কন্যাকে অভিনন্দন জানান তিনি।
আগামী সংসদ নির্বাচনের বিরুদ্ধে ষড়যন্ত্র চলছে দাবি করে পঙ্কজ দেবনাথ বলেন, কারাগারে শেখ হাসিনা ভোটার হতে চাইলেও খালেদা জিয়া ভোটার হতে রাজি হননি। কারণ তিনি নির্বাচন চাননি। তিনি নির্বাচনের বিরুদ্ধে সব সময় অবস্থান নিয়েছেন। এখনও নিচ্ছেন। এ বিষয়ে দেশবাসীকে সতর্ক থাকতে হবে।
ফজিলাতুন নেসা বাপ্পি বলেন, কারাগারে শেখ হাসিনার প্রতি নির্মম নির্যাতন করা হয়েছে। তাকে ভাঙা খাটে থাকতে দেয়া হয়েছে। ইঁদুরে কাটা লেপ তোশক দেয়া হয়েছে। খাবারে বিষ মিশিয়ে হত্যার ষড়যন্ত্র হয়েছে। তিনি বলেন, তার মুক্তির মধ্য দিয়ে গণতন্ত্র, উন্নয়ন ও সমৃদ্ধি মুক্তি পেয়েছে।
আবদুল মতিন খসরু বলেন, জনগণের বিরুদ্ধে দাঁড়িয়ে কোনো উদ্দেশ্য বাস্তবায়ন করা যায় না, এটা শেখ হাসিনা প্রমাণ করেছেন। ষড়যন্ত্র-চক্রান্তের মাধ্যমে শেখ হাসিনাকে মাইনাস করার পরিকল্পনা হয়েছিল। কিন্তু জনগণের অকৃত্রিম ভালোবাসা তাকে ফিরিয়ে এনেছে। সাবিনা আক্তার তুহিন বলেন, জনগণের প্রতি অফুরন্ত ভালোবাসার প্রতিদান পেয়েছেন শেখ হাসিনা। তিনি আবেগজড়িত কণ্ঠে বলেন, আমরা দিনের পর দিন বাচ্চার মুখ দেখতে পারিনি। বাচ্চা মায়ের দুধ খেতে পারেনি। আমাদের একমাত্র লক্ষ্য ছিল নেত্রীর মুক্তি।
উম্মে রাজিয়া কাজল বলেন, শেখ হাসিনার গ্রেফতারের বিরুদ্ধে আন্দোলনের ওপর দমন-পীড়ন চালিয়ে তত্ত্বাবধায়ক সরকার ব্যর্থ হয়। সরকার একপর্যায়ে মিছিল-সমাবেশ বন্ধ করে দেয়। কিন্তু নেতাকর্মীদের দমিয়ে রাখা যায়নি। গ্রেফতারের সময় দেশবাসীকে লেখা শেখ হাসিনার চিঠি পড়ে শোনান বেগম নূরজাহান বেগম। তিনি বলেন, এ চিঠি আমাদের কঠিন সময়েও আন্দোলনে অনুপ্রাণিত করেছে।
আফগানিস্তানে শান্তি প্রতিষ্ঠায় বাংলাদেশ সব সময় পাশে থাকবে -প্রধানমন্ত্রী : প্রধানমন্ত্রী শেখ হাসিনা যুদ্ধবিধ্বস্ত আফগানিন্তানে শান্তি প্রতিষ্ঠায় দেশটির পাশে থাকার অঙ্গীকার পুনর্ব্যক্ত করেছেন। রোববার জাতীয় সংসদ ভবনে প্রধানমন্ত্রীর কার্যালয়ে আফগানিস্তানের রাষ্ট্রদূত আবদুল রহিম ওরাজ বিদায়ী সাক্ষাৎ করতে গেলে প্রধানমন্ত্রী বলেন, আফগানিস্তানের সঙ্গে আমাদের ঐতিহাসিক ও চমৎকার সম্পর্ক রয়েছে। আমরা আমাদের সমর্থন অব্যাহত রাখব এবং আফগানিস্তানে শান্তি প্রতিষ্ঠায় আমরা পাশে থাকব।
বৈঠক শেষে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফ করেন। মুসলিম দেশগুলোতে সন্ত্রাসী কার্যক্রম সমস্যার কথা তুলে ধরে প্রধানমন্ত্রী বলেন, এর প্রতিরোধে অগ্রগতি হচ্ছে। এ ব্যাপারে শেখ হাসিনা সন্ত্রাস ও মৌলবাদের বিরুদ্ধে তার সরকারের ‘জিরো টলারেন্স নীতির’ কথা পুনরায় উল্লেখ করেন। প্রধানমন্ত্রীর মুখ্য সচিব ড. কামাল আবদুল নাসের চৌধুরী এ সময় উপস্থিত ছিলেন।
কওমি শিক্ষার উন্নয়নে সরকারি সহযোগিতার আশ্বাস : প্রধানমন্ত্রী শেখ হাসিনা দেশের কওমি মাদ্রাসা শিক্ষার উন্নয়নের জন্য প্রয়োজনীয় সহযোগিতা প্রদানে আলেম-ওলামাদের আশ্বাস দিয়েছেন। তিনি বলেন, ‘আমাদের লক্ষ্য সবার জন্য শিক্ষা নিশ্চিত করা এবং এ লক্ষ্য অর্জন করতে হলে সমাজের কোনো অংশকে পেছনে ফেলে রাখার সুযোগ নেই।’ রোববার প্রধানমন্ত্রীর জাতীয় সংসদ ভবন কার্যালয়ে মাওলানা আশরাফ আলীর নেতৃত্বে কওমি মাদ্রাসার কয়েকজন শীর্ষস্থানীয় আলেম তার সঙ্গে সাক্ষাৎ করতে গেলে তিনি এ আশ্বাস দেন।
বৈঠক শেষে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফকালে এসব কথা জানান। এ সময় অন্যদের মধ্যে স্বরাষ্ট্রমন্ত্রী আসাদুজ্জামান খান কামাল, প্রধানমন্ত্রীর উপদেষ্টা এইচটি ইমাম ও মুখ্য সচিব ড. কামাল আবদুল নাসের চৌধুরী উপস্থিত ছিলেন।

শীর্ষ খবর
সর্বশেষ খবর
জাতীয়
শঙ্কর নেত্রালয়ে সিদ্দিকের চিকিৎসা শুরু
বাঘ নিরাপদ রাখতে ‘জিরো টলারেন্স’
আন্তর্জাতিক
শ্রীলংকার সমুদ্র বন্দরের নিয়ন্ত্রণ পেল চীন
পাকিস্তানে চীনের বিপুল বিনিয়োগের কী হবে
রাজনীতি
‘উন্নয়ন শুধু আ’লীগের গলায় কণ্ঠে আর জিহ্বায়’
লন্ডনে খালেদা জিয়া নির্বাচন বানচালের ষড়যন্ত্র করছেন : নানক
খেলা
ভারত জিতল চারদিনেই
২২২ মিলিয়ন ইউরোর এক পয়সাও কম নয়
সুন্দরবনের কালবপীর আরবানিয়া খালে র‌্যাবের সঙ্গে জলদস্যুদের গুলি বিনিময় চলছে
বিচারকদের শৃঙ্খলাবিধির খসড়ায় আপিল বিভাগের ক্ষোভ
‘অথর্ব’ রাজা শাহরুখ খান!
নিউইয়র্ক টাইমসের সম্পাদকীয়তে বাংলাদেশ সরকারকে চ্যালেঞ্জ
জঙ্গি আস্তানা সন্দেহে কারখানায় অভিযান, জিহাদি বই জব্দ
মেয়েকে হত্যার পর মায়ের আত্মহত্যার চেষ্টা
অস্ট্রেলিয়ায় ‘বিমান ভূপাতিত করার পরিকল্পনা’ নস্যাৎ
শেরপুরে বন্য হাতির আক্রমণে কৃষক নিহত
আয়েশা টাকিয়াকে বিয়ে করায় ফারহানকে হত্যার হুমকি!
শঙ্কর নেত্রালয়ে সিদ্দিকের চিকিৎসা শুরু
শেষ পাতা বিভাগের অারও খবর
শহরমুখী গ্রামের মানুষ
আগামী নির্বাচনেও মানুষ নৌকায় ভোট দেবে
সিলেটে মুক্তি এখন অর্থমন্ত্রীর গলার কাঁটা
গ্রাহকদের স্বর্ণ ফেরত প্রক্রিয়া সহজ হচ্ছে
ছয় মাস পর ফিরলেন লক্ষ্মীপুরের যুবক রকি
নারীকে জিম্মি করে লাখ টাকা আদায় করেও মন গলেনি
চাকা ফেটে যাওয়ায় বিমানের জরুরি অবতরণ
পবিপ্রবিতে ছাত্রলীগের টেন্ডারবাজির ভিডিও ফাঁস, তোলপাড়
বাস-ট্রেনের অগ্রিম টিকিট আজ থেকে
আমদানি শুল্কে আটকে আছে চালের দাম
নিজের বই চিবিয়ে ভুল ভবিষ্যদ্বাণীর খেসারত!
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
বিচারকদের শৃঙ্খলাবিধির খসড়ায় আপিল বিভাগের ক্ষোভ       নিউইয়র্ক টাইমসের সম্পাদকীয়তে বাংলাদেশ সরকারকে চ্যালেঞ্জ       জঙ্গি আস্তানা সন্দেহে কারখানায় অভিযান, জিহাদি বই জব্দ       অস্ট্রেলিয়ায় ‘বিমান ভূপাতিত করার পরিকল্পনা’ নস্যাৎ       শঙ্কর নেত্রালয়ে সিদ্দিকের চিকিৎসা শুরু